**Smørevettregler for NSSF arrangement**

**GJELDER ARRANGØRERENS SMØREBODER/TELT OG PRIVATE SMØREBODER/TELT**

1. Bruk i størst mulig grad vokser og produkter som ikke inneholder helseskadelige stoffer.
2. Sørg for god ventilasjon i smøreboden.
3. Benytt alltid maske med anbefalt filter (minimum A1P3) i forbindelse med legging og børsting av glidprodukter. Husk at svevepartikler holder seg i lufta en god stund.
4. Oppbevar masken tett og skift filter minimum før hver sesong. Følg produsentens anbefaling om rengjøring.
5. Benytt egnede hansker i forbindelse med håndtering av skirens og andre flytende produkter.
6. Ikke bruk høyere temperatur på smørejernet enn nødvendig og tørk av smørejernet etter pålegging. Partikkelkonsentrasjonen øker med økende forskjell mellom smeltetemperatur og smørejerns-temperatur.
7. Unngå varmepistol og gassbrenner i smørebua. Bruk av disse verktøyene kan føre til dannelse av fluorgass.
8. Røyking forbudt. Røyking og partikler er en skadelig kombinasjon.
9. Ikke spis eller drikk i smørebua.
10. Hold arbeidsplassen og smørebenken ryddig.
11. Sørg for at smøreavfall – spesielt avskrap og partikler fra høyfluorprodukter samles og kastes på angitt sted.
12. Vask hender etter at du er ferdig med smøring av skiene.